Elektrický rušeň 381

Elektrický rušeň 381 (továrenské označenie Škoda 109E2) je trojsystémový elektrický rušeň, vyrábaný podnikom Škoda Plzeň pre Železničnú spoločnosť Slovensko.

Je upraveným variantom rušňa radu 380, ktorý vyvinula Škoda pre České dráhy a patria k najrýchlejším a najvýkonnejším rušňom na slovenských tratiach. Oproti radu 380 majú tieto stroje zníženú maximálnu rýchlosť na 160 km/h a zabezpečovací systém ETCS L1. ZSSK si objednala dva kusy za 8 499 900 EUR.Článok o dodávke rušňov Nové rušne sú prevádzkované v prímestských súpravách s netrakčnými jednotkami radu 951 na tratiach Kúty – Bratislava – Nové Zámky a Bratislava – Leopoldov.

Prvý vyrobený kus s označením 381.001 bol 3. decembra 2011 dopravený do Bratislavy, aby o tri dni mohla začať skúšobná prevádzka.

 Technické problémy 
Od jesene 2015 boli oba rušne odstavené pre závažné poruchy v bratislavskom depe. Oprave sa podrobili v dielňach v Šumperku, kam boli odvezené začiatkom apríla 2016. Lokomotíva 381.002 sa po podrobení TBS vrátila do Bratislavy začiatkom júna 2016 a 11. júna sa vrátila do premávky na osobných vlakoch. Z dlhodobého hľadiska sú rušne 381 pomerne poruchové, čo komplikuje prevádzku pri ich nasadení. Niektoré indície naznačujú, že zvýšená poruchovosť môže byť dôsledkom nedostatočnej údržby.

 Referencie 

 Iné projekty 

 Externé odkazy 
 Lokomotíva 109 E (ZSSK) 

 Zdroj 

381
381